આ અગાઉ શેખે ધરપકડ બાદ પોલીસ સમક્ષ પોતાના નિવેદનો વારંવાર બદલ્યા હતાં. શેખે પહેલા પોલીસને જણાવ્યું હતું કે, તેને ત્રણ લોકોએ હત્યા માટેનો કોન્ટ્રાક્ટ આપ્યો હતો. કોન્ટ્રાક્ટ વર્કર શેખ સિદ્ધાર્થ સંઘવીની લોવર પરેલ ખાતે આવેલી ઓફિસના પાર્કિંગમાં સંઘવીની કારમાં જ પાછલી સીટ પર બેઠો હતો. તેને વીપીના ગળે ચાકુ ધરી દીધું હતું. જેવી સંઘવીએ માથું ફેરવ્યું તે સાથે જ તેમનું ગળું કપાઈ ગયું. ઘાયલ સંઘવી કારમાંથી નીચે ઉતર્યા અને એલાર્મ વગાડી દીધું. ડઘાઈ ગયેલા શેખે સંઘવીનો પીછો કર્યો અને તેમના પર એક પછી એક એમ ચાકુ વડે 13 વાર કર્યા અને હત્યા નિપજાવી દીધી.